"Dit is vir ons 'n uitsonderlike toekenning om te ontvang.
"Elke besluit wat ons neem ondersteun 'n sekere uitkoms − hierdie toekenning bevestig net weer dat die besluit en verantwoordelikheid vir verandering in ons land by elkeen lê," sê Ed Beukes, woordvoerder van Du Toitskloof.
Die mobiele biblioteek, wat met boeke, rekenaars en internettoegang toegerus is, bedien sowat nege laerskole en oor die 1200 skoolkinders in die groter Breedevallei.
"Vir elke bottel rooiwyn wat verkoop word ontvang ons 85 sent en vir elke bottel witwyn wat verkoop word ontvang ons 95 sent," vertel Abraham Oerson, voormalige voorsitter van die projek.
"Ek kan die boeke uitneem en dit gaan lees vir my sussies by die huis. Hulle is mal oor die stories.
"Ek leer self ook baie by die biblioteek. Ek doen baie beter in Wiskunde, Afrikaans en Engels vandat ons die biblioteek het."
Volgens Ed is die doel van die biblioteek om die plaaswerkers en hulle kinders te bemagtig.
"Dit is ons manier om terug te gee aan die gemeenskap en ons werkers wat elke dag hulle alles gee om van ons een van die gewildste wyne in Suid-Afrika te maak.